b'\n_START_ARTICLE_\nJonas Vaitkus\n_START_SECTION_\nBiografija\n_START_PARAGRAPH_\n1969\xe2\x80\x931974\xc2\xa0m. studijavo Leningrado valstybiniame teatro, muzikos ir kinematografijos institute, \xc4\xafgijo re\xc5\xbeisieriaus specialyb\xc4\x99. 1974\xe2\x80\x931975\xc2\xa0m. \xc5\xa0iauli\xc5\xb3 dramos teatro vyriausiasis re\xc5\xbeisierius. 1975\xe2\x80\x931978\xc2\xa0m. Kauno dramos teatro re\xc5\xbeisierius. 1978\xe2\x80\x931980\xc2\xa0m. studijavo dvime\xc4\x8diuose Valstybinio kinematografijos komiteto kursuose Maskvoje._NEWLINE_Nuo 1980\xc2\xa0m. Lietuvos kino studijos re\xc5\xbeisierius. 1980\xe2\x80\x931988\xc2\xa0m. Kauno dramos teatro vyriausiasis re\xc5\xbeisierius.  Nuo 1988\xc2\xa0m. Lietuvos valstybin\xc4\x97s konservatorijos aktorinio meistri\xc5\xa1kumo katedros d\xc4\x97stytojas. 1990\xe2\x80\x931995\xc2\xa0m. Lietuvos valstybinio akademinio dramos teatro meno vadovas. 1991\xc2\xa0m. Emersono koled\xc5\xbeo (Masa\xc4\x8dusetsas, JAV) Atlik\xc4\x97j\xc5\xb3 meno fakulteto vizituojantis vaidybos d\xc4\x97stytojas. 1992\xe2\x80\x931993\xc2\xa0m. Staten Teater, Hogskole (Oslas, Norvegija) vizituojantis vaidybos d\xc4\x97stytojas._NEWLINE_2008\xe2\x80\x932018 m. vadovavo Lietuvos rus\xc5\xb3 dramos teatrui._NEWLINE_2018 m. vasar\xc4\xaf po vie\xc5\xa1\xc5\xb3 kaltinim\xc5\xb3 d\xc4\x97l seksualinio priekabiavimo re\xc5\xbeisierius laikinai nu\xc5\xa1alintas nuo darbo su studentais Lietuvos muzikos ir teatro akademijoje.'